Trægde var ansatt som statsmeteorolog ved Meteorologisk institutt fra 1962-1980. Han var en av de første meteorologer på fjernsyn i Norge. Etter hvert deltok han også i flere underholdningsprogrammer på NRK. Trægde var i 1981 programleder for Klart det går! på NRK fjernsynet. Han var en populær TV-kjendis, og med sitt sjarmerende smil ble han på mange måter et symbol på «det blide sørland».